Gambaran Ogdoad dengan kepala ular dan katak (Ukiran timbul dari zaman Rumawi di kuil Hathor di Denderah).
Gambaran menunjukkan Ogdoad di kuil Philae.
Dalam kepercayaan Mesir purba, **Ogdoad** (Bahasa Yunani Kuno: ὀγδοάςcode: grc is deprecated  "lapan Agung"; Mesir purba: ḫmnyw, nisba majmuk *ḫmnw*code: egy is deprecated  "lapan") atau **Parasta** (daripada pinjaman Sanskrit: *para* "tinggi, agung", dan *asta* "lapan") merupakan lapan dewa kuno asal yang disembah dahulu kala di Hermopolis.

Sumber yang menyebut Ogdoad berasal daripada zaman Kerajaan Lama Mesir, dan kelihatan begitu kuno dan lapuk sehingga telah dilupakan semua orang kecuali pakar bidang keagamaan, walaupun digubah masa Prasasti Ahram hingga ke penghujung Kerajaan Lama. Ogdoad sering dinyatakan dalam Teks Keranda dari Kerajaan Pertengahan Mesir. Gambaran tertua Ogdoad yang ditemui tidak berasal dari zaman sebelum Firaun Seti I (Kerajaan Baharu, kurun ke-13 SM), dan ia dijumpai semula semasa ahli bidang keagamaan Hermopolis mencari hikayat penciptaan Mesir yang lebih teliti.

Teks-teks dari Zaman Akhir menceritakan bahawa dewa mempunyai kepala katak manakala dewi mempunyai kepala ular, dan sering digambarkan dalam ukiran timbul dalam Kerajaan Ptolemy.

E. A. Wallis Budge (1904) membandingkan kepercayaan ini dengan empat pasang dewa kuno yang disebut dalam mitos penciptaan Babylon *Enûma Eliš*, iaitu Abzu dan Tiamat, Lakhmu dan Lakhamu, Ansyar dan Kisyar, Anu danNudimmud.

Budge juga suarakan pendapatnya bahawa Ogdoad ialah "para dewa" yang asal, atau *pꜣwt nṯrw*, dilambangkan dengan sembilan "paksi" atau "tiang bendera" (tulisan lambang untuk "tuhan", 

), terhasil dengan menambah seorang dewa agung Heliopolis kepada para Ogdoad yang asal, iaitu Tem, oleh penggubah sistem ketuhanan yang menyerupai Prasasti Ahram.

Nama
----

Kelapan-lapan dewa dipasangkan secara dewa-dewi (dan nama dewi berasal daripada nama dewa), seperti berikut:

|  |  |
| --- | --- |
| Nu | Naunet |
| Ḥeḥu | Ḥeḥut |
| Kekui | Kekuit |
| Qerḥ  | Qerḥet  |

Nama Nu and Naunet ditulis dengan huruf penerang (huruf yang membezakan antara dua maksud untuk satu perkataan) untuk langit dan air, dan mungkin juga ia melambangkan air dari hikayat penciptaan Mesir.

Pasangan keempat mempunyai banyak nama lain; kadangkala nama *Qerḥ* diganti dengan *Ni, Nenu, Nu, atauAmun*, dan *Qerḥet* diganti dengan *Ennit, Nenuit, Nunu, Nit, atau Amunet*. Maksud baku untuk *qerḥ* ialah "malam", tetapi penerang yang diimbuhkan (D41 untuk "berhenti, tamat, menolak") juga bermaksudkan rehat.

Ciri-ciri
---------

Ḥeḥu dan Ḥeḥut tidak mempunyai huruf penerang; menurut Brugsch (1885), nama mereka dikaitkan dengan perkataan untuk 'tidak terperi' atau anta permana (infiniti), *ḥeḥ*, dan juga memaksudkan *aion* atau *berzaman-zaman*. Tetapi menurut konteks dalam beberapa petikan yang menyebut Ḥeḥu, Brugsch juga berkata yang ia mungkin sebuah personifikasi atmosfera antara langit dan bumi (bandingkan. *Shu, dewa udara*).

Nama Kekui dan Kekuit ditulis dengan sebuah penerang dengan menggabungkan lambang langit dengan tongkat atau cokmar yang digunakan untuk perkataan yang memaksudkan kegelapan dan kesamaran, dan *kkw* sebagai perkataan biasa bermaksud "kegelapan", menunjukkan bahawa dewa-dewi ini melambangkan kegelapan awal zaman.

Pasangan keempat tidak mempunyai ciri-ciri yang tetap kerana mempunyai banyak nama. Maksud baku *qerḥ* ialah "malam", tetapi penerang (D41 untuk "berhenti, tamat, menolak") juga bermaksud rehat.

Tiada satu cara yang benar untuk cirikan tugas kempat-empat pasangan dewa-dewi ini, dan jelas sekali "orang Mesir purba sendiri tidak mempunyai satu faham yang jelas" berkenaan tugasan sebegitu. Apapun, ada yang cuba untuk kaitkan mereka dengan "empat konsep tepat"
kepada empat pasangan.
Contohnya, dalam konteks Kerajaan Baharu, Karenga (2004) menggunakan "kebendaliran" (untuk "banjir, air"), "kegelapan", "ketakterbatasan" dan "kehalimunanan" (untuk "rehat, lahu").

Lihat juga
----------

* Ennead

Rujukan
-------

1. ↑  "Dilukis oleh Faucher-Gudin dari foto ditangkap oleh Béato. C.f. Lepsius, *Denkm*, iv.pl.66 *c*.", diterbit oleh Maspero (1897).
Adegan dipecah dari "dua hujung adegan yang hebat di Philae, di mana para lapan, dipecahkan kepada dua kumpulan berempat, memuji-muji raja."
2. ↑  Sethe (1929), 35ff, 65f.
3. ↑  Smith, Mark (2002), *On the Primaeval Ocean*, m/s. 38
4. ↑  Budge (1902), m/s 287f.
5. ↑  Budge 1904, m/s. 282.
6. ↑  Budge 1904, m/s. 283.
7. ↑  Budge 1904, m/s. 283-286.
8. ↑  Budge 1904, m/s. 283–286.
9. ↑  Budge 1904, m/s. 287–288.
10. ↑  Harco Willems (1996) - The Coffin of Heqata: (Cairo JdE 36418) : a Case Study of Egyptian Funerary Culture of the Early Middle Kingdom [Keranda Heqata: (Kaherah JdE 36418) : Sebuah Kajian Kes Berkenaan Budaya Pengebumian Mesir dalam Kerajaan Pertengahan Awal]. - m.s. 470f Peeters Publishers, 1996.
11. ↑  Maulana Karenga (2004) - Maat, the Moral Ideal in Ancient Egypt: A Study in Classical African Ethics [Maat, Keunggulan Akhlak di Mesir Purba: Sebuah Kajian dalam Etika Afrika Klasik] - m.s.177 Psychology Press, 2004 ISBN 0415947537 - Jilid 70 dalam*Orientalia Lovaniensia analecta*.

### Bibliografi

* Baines, John D.; Shafer, Byron Esely; Silverman, David P.; Lesko, Leonard H. (1991), *Religion in Ancient Egypt: Gods, Myths, and Personal Practice*, Cornell University Press
* Budge, E.A. (1904), *The Gods of the Egyptians: Or, Studies in Egyptian Mythology*, **1**
* Dunand, Françoise; Zivie-Coche, Christiane (2004), *Gods and Men in Egypt: 3.000 BCE to 395 CE*, Cornell University Press
* Hart, George (2005), *The Routledge Dictionary Of Egyptian Gods And Goddesses*, Routledge, m/s. 113
* Sethe, Kurt (1929), *Amun und die acht Urgötter von Hermopolis*
* Salmon, George (1887), "Ogdoad", dalam Smith, William; Wace, Henry (penyunting), *A Dictionary of Christian Biography, Literature, Sects and Doctrines*, Volume IV, London: John Murray `|volume=` has extra text (bantuan)

Pautan luar
-----------

* Butler, Edward P. "Hermopolitan Ogdoad". Dicapai pada 2010-08-21.